
Rīgā, 2020. gada 6..novembrī
Reģ. Nr. V20-23

 Vides aizsardzības un reģionālas attīstības ministrijai


Atzinums "Par administratīvo reģionu izveidi" (VSS-911)

Biedrība “Reģionālo attīstības centru apvienība” ir iepazinusies ar konceptuālā ziņojuma projektu "Par administratīvo reģionu izveidi" (VSS-911) un atbalsta tā turpmāko virzību, vienlaikus vēlamies izteikt sekojošos priekšlikumus:
· Papildināt administratīvo reģionu funkcijas ar tūrismu, paredzot administratīvajiem reģioniem uzticēt reģionālo tūrisma produktu izstrādi un to popularizēšanu, tādējādi nodrošinot katra reģiona konkurētspēju tūrismā, nodrošinot tūrisma plūsmas palielināšanu, vienlaicīgi veicinot visas tūrisma infrastruktūras attīstību;
· Svītrot no administratīvo reģionu funkcijām “Atļauju un licenču izsniegšana uzņēmējdarbībai”. Šī funkcija tikai palielinās birokrātisko slogu attiecībā uz uzņēmējdarbību, turklāt nozīmīga ir katra novada specifika (it īpaši, kas attiecas uz ielu tirdzniecību un reklāmas izvietošanu);
· Svītrot no administratīvo reģionu funkcijām “Profesionālā izglītība un pieaugušo neformālās izglītība” sadaļu, kura attiecas uz neformālo izglītību. Priekšlikums pamatojams ar apstākli, ka dažādu veidu apmācībām, it īpaši tām, kuras ir saistītas ar dažāda veida hobiju, pamatprasmju apguvi, nereti ir izteikti lokāls raksturs, līdz ar to licencēšana administratīvajā reģionā padarīs šo procesu uzņēmējiem nedraudzīgu un birokrātisku;
· Attiecībā uz papildus indikatīvi nepieciešamo finansējumu administratīvajiem reģioniem, atbalstām finansēšanas modeli, kurā  nav nepieciešams papildus finansējums;
· Atbalstām VARAM piedāvāto pieeju attiecībā uz NUTS 3 līmeni – Latvija sadalīta sešos statistiskajos reģionos (piecu PR robežas, un Rīgas PR sadalīts Rīgas statistiskajā reģionā (Rīgas pilsēta) un Pierīgas statistiskajā reģionā (Rīgas PR bez Rīgas pilsētas)).

